is en sl is is en is sv is is is is en is en cs nb is tr tr tr is cs fi is en is is is is is is is is is is is is is is en is is is is is is en is is is is is is en is is is is is is is is is is is is is en is nb is is is is is is en en is is is is is is hbs_lat is is is is is is is is tr is en is is is is tr is is is is tr is is en is is is is en is is is is is en en is is is is is is is en
Skemman - Áttavitinn at Landsbókasafn Íslands – Háskólabókasafn
This site requires a JavaScript enabled browser. For more information please visit our FAQ
Leiðbeiningar um skil í Skemmuna, gagnasafn íslensku háskólanna.
Hvað er Skemman.is og hvers vegna?
Skemman var upphaflega sameiginlegt þróunarverkefni Háskólans á Akureyri og Kennaraháskóla Íslands og var hýst hjá Kennaraháskólanum frá 2006 til 2009.
Vorið 2008 var samþykkt að Landsbókasafn Íslands - Háskólabókasafn tæki við hýsingu hennar og rekstri.
Vefurinn byggir á DSpace hugbúnaðinum.
Skemman er rafrænt varðveislusafn sem heldur utan um lokaverkefni nemenda og rannsóknarrit kennara og fræðimanna
Háskólans á Hólum, árslok 2011-
Háskólans í Reykjavík, haust 2010-
Landsbókasafns Íslands - Háskólabókasafns, 2008-
Háskóli Íslands í Skemmunni
Reglur fyrir Háskóla Íslands
Reglur fyrir Háskóla Íslands
Samkvæmt breytingu á 54. gr. reglna fyrir Háskóla Íslands nr. 569/2009 sem samþykkt var í háskólaráði 3. desember 2015 og birt í B-deild Stjórnartíðinda 22. desember skulu stúdentar skila lokaritgerðum á bakkalár- og meistarastigi rafrænt í gagnakerfið Skemman.is sem vistað er hjá Landsbókasafni Íslands – Háskólabókasafni á formi sem safnið ákveður.
Doktorsritgerðir falla ekki undir þetta ákvæði.
Þrjár deildir hafa samþykkt reglur um aðgang að lokaritgerðum í Skemmunni. Það eru:
Sagnfræði- og heimspekideild (BA og MA verkefni) .
Almennt skal aðgangur að lokaritgerðum vera opinn, en ef talið er mikilvægt að loka aðgangi tímabundið þá þarf að færa rök fyrir því og deildarforseti og leiðbeinandi þurfa að vera því meðmæltir
Undanþágur – Lokaður aðgangur
Eyðublað um umsókn um lokun meistararitgerða í Viðskiptafræðideild og Hagfræðideild
Nemendur annarra deilda geta læst aðganginum að eigin ritgerð í 120 ár. En mælt er með því að lokun sé ekki lengri en nauðsyn krefur.
Skil verkefna – Innskráning
Skil á lokaverkefnum við Háskóla Íslands
Nemandi sem hyggst útskrifast frá Háskóla Íslands skal skila rafrænu eintaki af lokaverkefni sínu í Skemmuna sem er stafrænt varðveislusafn lokaverkefna nemenda og rita kennara við alla háskóla á Íslandi.
Ritgerð skal skilað í pdf-formi fyrir skiladag viðkomandi deildar ásamt rafrænni yfirlýsingu um meðferð verkefnisins. Prentið eyðublaðið, fyllið það út, undirritið og skilið því í Skemmuna sem sérskjali með ritgerðinni í skrefi 2. Þar er hægt að hlaða upp mörgum skrám en aðeins einni í einu.
Athugið að ritgerðin sem skilað er sé örugglega lokagerð ritgerðarinnar. Ef mistök í skilum eiga sér stað er hægt að biðja um að skjölum sé skipt út einu sinni fyrir útskrift. Sendið þá póst á hi@skemman.is .
Eftir útskrift er ekki lengur mögulegt að skipta út skjölum
Byrjið á að setja ritgerðina og yfirlýsinguna í pdf-form.
Á upphafssíðu Skemmunnar má sjá eftirfarandi
Með því að smella á Skil í Skemmuna smelltu hér opnast:
Smelltu á þann skóla sem við á.
Innskráning – Háskóli Íslands
Skráðu þig inn með sama notendanafni og lykilorði og þú notar til að komast á innri vefinn.
Veldu safn:  Þar er hægt að velja viðeigandi svið, s.s. Félagsvísindasvið og Menntavísindasvið og tegund ritgerðar
Þegar skil eru hafin þarf að tilgreina höfund, fæðingarár og titil ritgerðar.
Ef fleiri en einn höfundur er þarf að bæta honum við og gott er að bæta við titli á fleiri tungumálum ef við á.
Að þessu loknu skal fara á SKREF 1
Skil – 1. skref
Háskóli Íslands – Skila lokaverkefni – 1. skref
Þá þarf að fylla út útdrátt, útgáfu ritgerðar og leiðbeinanda.
Athugið að ef einhverjar trúnaðarupplýsingar eru í útdrætti, þá birtast þær strax á vef
Þegar smellt hefur verið á Áfram kemur næsta skref – SKREF 2
Skil – 2. skref
Háskóli Íslands – Skila lokaverkefni – 2. skref
Hér er hægt að hlaða inn yfirlýsingunni um meðferð verkefnisins
Að lokum þarf að staðfesta skil –  SKREF 3
Skil – 3. skref
Staðfesta skil – 3. skref
Neðar á síðunni eru skilmálar Skemmunnar, sem þarf að samþykkja:
Þegar sent er inn til staðfestingar kemur þetta upp:
Og þá á að smella á OK en þá færðu upp
Þá á ritgerðin að sjást í „Skilin mín“, þar sem staðan er „Bíður staðfestingar“.
Ef það stendur „Í vinnslu“ á eftir að klára ferlið og senda ritgerðina inn til staðfestingar.
Um aðgang að lokaritgerðum nemenda
Ávallt hefur verið gengið út frá því í háskólum að aðgangur að ritgerðum og öðrum rannsóknaniðurstöðum skuli vera opinn. Það ræðst af eðli háskólastarfs og rannsókna. Litið er þannig á að þekking sé sameiginleg gæði og sú meginregla gildi að allar rannsóknarniðurstöður séu birtar, þar sem það er ein forsenda þess að hægt sé að sannreyna niðurstöður og bæta og auka við þekkingu
Þó eru engin bein fyrirmæli í lögum eða reglum háskólans um aðgang að lokaritgerðum nemenda. Hins vegar á reglan um að ritgerðir og niðurstöður rannsókna, kennara og nemenda, séu aðgengilegar sér stoð í siðareglum skólans.
Opinn aðgangur – Reglur Háskóla Íslands
Háskóli Íslands hefur samþykkt reglu um opinn aðgang að rannsóknarniðurstöðum en á enn eftir að semja reglur um aðgang að lokaritgerðum nemenda.
Opinn aðgangur – Landsbókasafn
Þann 12. september 2012 undirritaði Ingibjörg Steinunn Sverrisdóttir, landsbókavörður, Berlínaryfirlýsinguna um opinn aðgang fyrir hönd Landsbókasafns Íslands – Háskólabókasafns.
Þar með staðfestir safnið stefnu um opinn aðgang að rannsóknarniðurstöðum sem unnar eru fyrir opinbert fé í samræmi við stefnu Vísinda- og tækniráðs og Lög um opinberan stuðning við vísindarannsóknir.
Landsbókasafn Íslands – Háskólabókasafn hefur einnig skrifað undir Lyon-yfirlýsinguna um aðgang að upplýsingum og þróun. Með henni hefur IFLA ,alþjóðasamtök bókasafna, haft áhrif á ný heimsmarkmið Sameinuðu þjóðanna.
Powered by Springshare; All rights reserved. Report a tech support issue.